Poveștile bardului Beedle

Poveștile bardului Beedle este o carte de povești pentru copii, lansată în 2007, scrisă de către autoarea britanică J. K. Rowling. Cartea este presupusă a fi copia cărții fictive cu același nume din romanul Harry Potter și Talismanele Morții.
Cartea a fost produsă într-un număr limitat de doar șapte copii, fiecare dintre acestea scrisă de mână și ilustrată de J. K. Rowling. Una dintre acestea, cea decorată cu pietre moonstone, a fost dată spre licitație, inițial estimându-se că va fi vândută cu suma de £50.000 ($103.000), în cele din urmă fiind cumpărată cu £1,95 milioane ($3,98 milioane) de către Amazon, suma plătită devenind astfel cea mai mare achitată pentru un manuscris literal modern. Banii câștigați la licitație au fost donați campaniei caritabile The Children's Voice.
Poveștile bardului Beedle este de asemenea menționată și în al șaptelea roman al serie Harry Potter, Talismanele Morții, unde îi este oferită prin testament Hermionei Granger de către Albus Dumbledore, în speranța că va găsi volumul „interesant și instructiv“. Cartea se presupune a fi o colecție cunoscută de povești pentru copii vrăjitori, astfel în timp ce Ron este familiar cu poveștile, Harry și Hermione nu au mai auzit de acestea, din moment ce aceștia au fost „crescuți de Încuiați“.
Ediția primită de către Hermione în capitolul șapte în testamentul lui Dumbledore este o copie din ediția originală de cărți fictive din roman. Este descrisă ca având un aspect foarte vechi, având „coperta pătată și cojită în unele locuri“. În roman este de asemenea menționat faptul că pe coperta cărții este scris titlul cu simboluri runice gravate.
Cartea are de asemenea și un rol important în firul epic principal al ultimului roman din seria Harry Potter. Deasupra Poveștii celor trei frați din cartea fictivă din roman, Hermione observă un simbol straniu, ce mai târziu este explicat de către Xenophilius Lovegood ca fiind simbolul Talismanelor. Acesta explică de asemenea fapătul că triunghiul din simbol reprezintă Pelerina Invizibilă, în timp ce cercul simbolizează Piatra Învierii, iar linia verticală Bagheta din Soc, acestea trei fiind Talismanele.
La sfârșitul anului 2007, Rowling termina de scris cartea, ce conținea cinci povești diferite. Ea susține că acesta este ultimul volum aparținând seriei Harry Potter. Un total de doar șapte copii ale cărții au fost create, fiecare dintre acestea scrise de mână și ilustrate de însăși Rowling. Fiecare copie este învelită în piele și decorată cu argint și pietre semi-prețioase. Aceste decorațiuni au fost realizate de către Hamilton & Inches Ltd, din Edinburgh, cunoscută ca fiind una dintre cele mai importante argintării din Europa. O copie a cărții, și anume ediția decorată cu pietre moonstone, a fost licitată de către compania de licitații Sotheby's pe data de 13 decembrie 2007, pentru a strânge bani pentru o fundație dedicată sprijinirii copiilor vunerabili din Europa. Inițial estimată la £50.000, în final cartea a fost cupărată cu suma de £1.950.000 de către Hazlitt Gooden and Fox, în numele sitului Amazon.com. Restul copiilor cărții au fost dăruite drept cadou.
În ediția ce a fost dată spre licitație la sfârșitul lui 2007, este inclusă și o prefață în care autoarea J. K. Rowling menționează celelalte șase copii ale acestei cărți, și faptul că au fost dăruite persoanelor care au fost cel mai strâns legate de seria Harry Potter în ultimii șaptesprezece ani. Rowling spune de asemenea despre această a șaptea copie a cărții că va fi scoasă spre licitație, urmând ca banii câștigați să fie folosiți pentru ajutorarea copiilor cu nevoi din Europa. În final Rowling mulțumește cumpărătorului acestei copii a cărții. Câte o prefață este inclusă și în celelate șase copii ale cărții, dedicația scrisă de către Rowling fiind diferită în fiecare caz.
În engleză având titlul The Wizard and the Hopping Pot, aceasta este prima poveste din carte. Prima pagină a acestei povești este însoțită de o ilustrație reprezentând un ceaun sprijinindu-se pe un singur picior cu cinci degete.
În engleză denumită The Fountain of Fair Fortune, această a doua poveste prezintă o ilustrație a unei fântâni arteziene din care țâșnește apa, împrejurul ei aflându-se câteva steluțe. Sub text se mai află un desen, de această dată reprezentând un mic tufiș de trandafiri.
Având titlul original The Warlock's Hairy Heart, această a treia poveste, singura ce nu este menționată în Talismanele Morții, are pe prima sa pagină desenată o inimă din care picură mici picături de sânge, și este acoperită de păr. În josul paginii se află un alt desen, de această dată reprezentând o cheie aflată într-o baltă de sânge.
În engleză Babbitty Rabbitty and her Cackling Stump, aceasta este penultima poveste din colecție. Ilustrația ce însoțește această poveste reprezintă o buturugă tăiată, având douăzeci de inele, iar din partea de jos a buturugii se pot vedea doi ochi într-o scorbură întunecată. Sub text este desenată o mică urmă de labă cu patru degete.
Acestă ultimă poveste, în engleză având numele The Tale of the Three Brothers, este singura dintre cele cinci ce poate fi găsită în întregime și în romanul Harry Potter și Talismanele Morții, în capitolul XXI. Acestă poveste este însoțită de două ilustrații pe prima sa pagină: prima, ce se află în partea de sus a paginii reprezintă trei cranii, cel din mijloc având semnul Talismanelor desenat pe frunte. În josul paginii este o ilustrație a celor trei Talismane.